OzLabs/hebrew-wiki-articles huggingface dataset:
דלית

שיעור בני הדלית במדינות הודו נכון ל-2011. במדינת פנג'אב יש אחוז גבוה של בני הדלית
דלית (המכונים "טמאים", "מנודים" או "האסורים במגע") הם קאסטה של מעמד חברתי נמוך, קבוצה של אנשים אשר אינם משתייכים לאף אחת מארבע הווארנות (המעמדות בחברת הסנסקריט) ולפיכך נחשבים באופן מסורתי ל"מוקצים" (שאסור לגעת בהם).

המילה דלית קיימת בשפת הסנסקריט (दलित, דליתה) וכן באורדו ובערבית (دلت, דלית) ופירושה "מופרדים".

הקבוצה מכילה תת-קבוצות שונות ברחבי הודו. בהם דוברי שפות שונות ומשויכים לדתות שונות. חברי דלית חיים במגוון מדינות נוספות כמו נפאל, פקיסטן ובריטניה, אך הרוב המוחלט של בני הדלית (מעל 200 מיליון חברים) חיים בהודו.

על פי מפקד האוכלוסין ההודי ב-2011 הכילה הקבוצה כ-24.4% מאוכלוסייתה הכוללת של הודו. באותה שנה פנג'אב הכילה את היחס הגבוה ביותר (כ-31.9%) ומיזוראם את הנמוך ביותר (אחוז זניח).

בחוקת הודו נאסר היחס על הדלית כאסורים במגע, וחוקים נוספים נחקקו בהמשך כדי להגן על הדלית ממנהגים אלו. לצד זאת, חוק ממשלת הודו, 1935, העניק הבטחת ייצוג לדלית באספות המחוקקות המדינתיות וב, דבר שנשמר גם בהודו העצמאית.

ממשלת הודו מיישמת מדיניות הגנה על בני הדלית ומתייחסת אליהם באופן רשמי כ-"Scheduled Castes".

פעילת זכויות האדם מנג'ולה פראדיפ, בין יוצאי העדה, ידועה במאמציה בתחום הגנת הנשים של העדה.

== קישורים חיצוניים ==

* 
* 

== הערות שוליים ==

קטגוריה:הודו: תרבות
קטגוריה:ריבוד ואי שוויון
נטליה מלקון

נטליה סולדד מלקון פרדו (בספרדית: Natalia Soledad Melcon Prado; נולדה ב-17 בדצמבר 1990 בבואנוס איירס) היא שחקנית טלוויזיה ארגנטינאית. מלקון מוכרת בעיקר ממשחקה בטלנובלות של כריס מורנה: "קטנטנות" ו"פינת אור".

==קריירה==

ב-1999 התחילה מלקון לשחק בסדרה "קטנטנות" שם שיחקה את נטליה "טלי" רמוס פצ'קו אקבדו למשך 3 עונות (1999–2001) ולאחר מכן שיחקה גם בקטנטנות: הסרט ובמחזמר של הסדרה על במות ארגנטינה.

בשנת 2002 שיחקה ב"קצ'ורה" לצד נטליה אוריירו.

בשנת 2003 שיחקה נטליה בספין אוף של "קטנטנות" - "פינת אור" את נטליה "טלי" טולדו.
בפסח 2004 הגיעו לישראל כל כוכבי הסדרה "פינת אור" להופעה בהיכל נוקיה בתל אביב. ההופעה הייתה בלעדית לישראל, שכן בארגנטינה הסדרה לא נחלה הצלחה גדולה כמו בישראל.

ב-2005 חזרה לקבוצת כריס מורנה ושיחקה ב"אמור מיו". 

הופיעה בתפקיד אורח ב"כמעט מלאכים".

בשנת 2014 נטליה הצטרפה ל"Soltera Pero Nunca Sola", ושיחקה בסדרה "סימנים" בתפקיד אורח בתור לולי.

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות ילדות ארגנטינאיות
קטגוריה:ארגנטינאיות שנולדו ב-1990
רז שמואלי

רז שמואלי (נולדה ב-10 באפריל 1991) היא זמרת-יוצרת ושחקנית ישראלית.

==ביוגרפיה==
שמואלי נולדה בבנימינה, שם כיהן סבה אריה זיתוני כראש המועצה. גדלה והתחנכה בזכרון יעקב. את שירותה הצבאי בצה"ל עשתה בלהקת חיל החינוך והנוער.

בשנת 2012 התפרסמה לראשונה כאשר החלה להשתתף בעונה הראשונה של תוכנית המציאות "The Voice ישראל", בה היא הגיעה למקום השני. לאחר סיום התוכנית החלה לעבוד על אלבום הבכורה שלה, "יריות באוויר", שראה אור בינואר 2014 וכלל את הסינגלים "פנסים", אותו כתבה בעצמה והלחינה יחד עם הוד מושונוב, "אף אחד", אותו היא כתבה והלחינה בעצמה, "כשנכבה האור", שכתב והלחין עבורה חמי בן דוד ו"עליי ועלייך", שנכתב על ידי ברק פלדמן והולחן על ידי שמואלי והוד מושונוב. באותה השנה שיחקה גם באחד מהתפקידים הראשיים בסדרת הנעורים של הערוץ הראשון "עמוק במים", בתפקיד יהלי, והיא אף ביצעה את שיר הפתיחה של הסדרה, שאותו כתבה, הלחינה ועיבדה מוזיקלית.

ב-2019 הלחינה וביצעה את השיר "כל הלילה בכיתי" לפרויקט אי במערבולת: שרות זלדה.

בשנת 2020 יצא אלבומה השני, "ביקורת עצמית".

בשנת 2021 יצאה במופע "פתיחת דלתות" עם יונתן ויינרייך.

כיום משמשת שמואלי כזמרת וגיטריסטית הליווי של שלמה ארצי בהופעותיו.

==דיסקוגרפיה==

==קישורים חיצוניים==

* [http://shironet.mako.co.il/artist?lang=1&prfid=14208 השירים של רז שמואלי], באתר שירונט
* 
* 
* 
* 
* 
* 
* רז ישראלי, [https://www.israelhayom.co.il/culture/music/article/9695918 השיר החדש של רז שמואלי: מדויק ואותנטי], באתר ישראל היום, 6 בינואר 2019
* יובל אדלר, [https://yuvaladler3695.wixsite.com/home/post/מה-קורה-עם-רז-שמואלי מה קורה עם רז שמואלי?], באתר של יובל אדלר, 29 בינואר 2020

קטגוריה:זמרות ישראליות
קטגוריה:זמרים ישראלים
קטגוריה:זמרים-יוצרים ישראלים
קטגוריה:זמרות השרות בעברית
קטגוריה:פזמונאים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות רוק ישראליות
קטגוריה:זמרי רוק ישראלים
קטגוריה:שחקניות קולנוע וטלוויזיה ישראליות
קטגוריה:מתמודדות The Voice ישראל
קטגוריה:בוגרי תיכון אורט השומרון
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:מלחינות ישראליות
קטגוריה:מלחינים ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991
ריגלי פילד

ריגלי פילד (באנגלית: Wrigley Field) הוא אצטדיון בייסבול בשיקגו המשמש את השיקגו קאבס מליגת ה-MLB, הליגה הראשית של ארצות הברית בבייסבול, ובעבר שימש גם כבית לקבוצות ישנות כמו שיקגו וויילס מהליגה הפדרלית וגם לקבוצות קיימות כמו השיקגו ברס מה-NFL.

== קישורים חיצוניים ==

* 

* 

קטגוריה:אצטדיוני בייסבול בארצות הברית
קטגוריה:שיקגו: אצטדיונים ומתקני ספורט
קטגוריה:שיקגו: מבנים
אבי יפה

אבי יפה (נולד ב-21 באוגוסט 1965) הוא שחקן, מדבב ועורך ישראלי.

==ביוגרפיה==
יפה התחיל את דרכו במשחק כשהחל ללמוד בבית ספר לאמנויות הבמה בית צבי. בשנת 1993 השתתף בשתי קלטות הוידאו לילדים בשם "קסם בג'ימבורי" (בתפקיד ג'ימבו הליצן) יחד עם המדריכה דגנית אשל. ובשנת 1994 שיחק את השכן מנשה כצנלסון בסדרה "סטרייט ולעניין" ששודרה בערוץ הראשון.

בשנים 1995 ו - 1996 השתתף בשתי קלטות הוידאו לילדים בשם "הקסם של ימבה" (בתפקיד ימבה) יחד עם דנה דבורין ועודד מנשה ושיחק את פאקלי הסנאי במחזמר "ספר הג'ונגל" בבימויו של חנוך רוזן לצדם של טוביה צפיר, תום אבני, ששי קשת, ואחרים. בשנת 1997 שיחק במחזמר "רובין הוד" לצידם של ליאור מילר, נתן דטנר, ישראל (פולי) פוליאקוב, רות גונזלס, וסיגל שחמון. באותה השנה הגיש את התוכנית "החופש הגדול" ששודרה בטלוויזיה החינוכית. בשנת 1998 שיחק את מוקי בוצר בסרט הקולנוע "סופר בוי" בבימויו של חנוך רוזן בתפקיד מוקי בוצר. בשנת 1999 השתתף בתפקיד אורח בסדרה "ספי".

בתחילת שנות ה 2000 השתתף בפרסומת של תפוצ'יפס לצד השחקן סער בן יוסף. 

בשנת 2000 השתתף במחזמר "אנני" שתרגם הפיק וביים מנחם גולן, בתפקיד רוסטר הניגן. בשנת 2001 הופיע במחזמר "בחדר של חני" בבימויה ובכיכובה של חני נחמיאס, שבוסס על התוכנית "החדר של חני". בשנת 2002 הופיע בהפקה המחודשת למחזמר "ספר הג'ונגל" פעם נוספת בתור פאקלי הסנאי. ובאותה שנה השתתף לצד מיכל צפיר ושרון שחל בתוכנית לפעוטות "הורים וגורים" בתפקיד לולי האפרוח ששודרה בטלוויזיה החינוכית ולאחר מכן השתתף בהצגה "דיג דיג דוג" בתפקיד חיים הארנב, בשנת 2005 שיחק את מנשה כצנלסון ועוד מספר דמויות בסדרה הקומית "בצפר" בבימויו של ארז בן הרוש ובקלטת הווידאו לילדים "במבוני אין כמוני" לצד שייקה לוי. בשנת 2006 הופיע בהפקה המחודשת למחזמר "הקוסם!" המבוסס על הספר "הקוסם מארץ עוץ" בתפקיד טוטו הכלב לצדם של רוני דואני, גיא אריאלי, מוסקו אלקלעי ואחרים. 
ספר הג'ונגל המחזמר, יפה בדמות פאקלי הסנאי השישי משמאל. אוגוסט 2024
באוגוסט 2024 שב לגלם את פאקלי הסנאי בגרסה החדשה של המחזמר ספר הג'ונגל. 

בנוסף לקריירת המשחק, יפה דיבב בסדרות וסרטים כדוגמת "שלגיה ושבעת הגמדים", "מרלין", "היה היה - ממציאים", "מועדון ווינX" ו"סיפורי כתם שמש - של מי הביצה הזאת?".

משנת 2009 משמש כעורך טלוויזיה, כאשר ערך בין השאר את הישרדות הפיליפינים, מאסטר שף, הרווק עם דודו אהרון, האח הגדול VIP, היחידה, כחולים, גולסטאריות, חנוך דאום מחשב מסלול מחדש וטיול לחמישה. 

ב2024 חזר לשחק את פאקלי הסנאי בחידוש למחזמר "ספר הג׳ונגל"

==קישורים חיצוניים==

* 

קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בוגרי בית צבי
קטגוריה:ישראלים שנולדו ב-1965
אצטדיון דודג'ר

אצטדיון דודג'ר (באנגלית: Dodger Stadium) הוא אצטדיון בייסבול בלוס אנג'לס בקליפורניה, שמשמש את קבוצת לוס אנג'לס דודג'רס מאז פתיחתו ב-1962. הדודג'ר סטדיום הוא אחד האצטדיונים המפורסמים ביותר בארצות הברית ובעולם כולו. הוא אירח קרבות איגרוף מפורסמים, משחקי פוטבול, הופעות ואירועים רבים אחרים. כמו כן הוא גם אירח את משחקי הבייסבול באולימפיאדה של לוס אנג'לס בשנת 1984.

אצטדיון זה הוא הגדול ביותר בליגת ה-MLB.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:אצטדיוני בייסבול בארצות הברית
קטגוריה:אצטדיונים ומתקני ספורט אולימפיים
קטגוריה:לוס אנג'לס: אצטדיונים ומתקני ספורט
תמי לנצוט ליבוביץ

תמי לַנצוּט לֶיבּוביץ (נולדה ב-7 בינואר 1949) היא סופרת ישראלית, עוסקת בתחום הנימוסים והנוהג הבינלאומי.

== ביוגרפיה ==
נולדה בתל אביב. סבה חיים ליבוביץ הקים בשנות ה-30 את בית החרושת לשמן וסבון "עץ הזית" והיה ממייסדי מגן דוד אדום תל אביב ואגודת יורדי ים זבולון. בשנת 1967 התגייסה לחיל ההספקה (חיל הלוגיסטיקה) והשתחררה בשנת 1971 בדרגת סמלת ראשונה.

לנצוט-ליבוביץ החלה את דרכה המקצועית בתחום עיצוב הפנים. באמצע שנות ה-80 החלה להתעניין בנושאי תדמית תקשורתית, נימוסים ונוהג בינלאומי. בשנת 1979 קיבלה הכשרה בתחום מחנה בבלי, שכונתה "כוהנת הנימוסים וההליכות" של החברה הישראלית. לאחר מותה, פרסמה ב-1995 את הספר "שאלה של נימוס: נימוסים והליכות ע"פ חנה בבלי" (הספר נערך על פי רשימות שהותירה בבלי בכתב יד).

עם השנים התמקצעה בתחום, השתלבה בקורסים רבים ברחבי העולם ופיתחה את "שיטת TLL".

ליבוביץ מלווה אנשי ציבור, פוליטיקאים, שגרירים, שליחי קרן היסוד וחברות פרטיות, תוך הקניית ערכי הנימוס והנוהג הבינלאומי. היא מרצה בין היתר במשרד החוץ, במשרד ראש הממשלה, במכללות, באוניברסיטאות (כמרצה אורחת), ובחברות הייטק.

פעילותה התנדבותית כללה השתתפות ביום לאבות שכולים – "אבא של כבוד", והתנדבות בבית חולים שניידר ובעמותה להורים שכולים "אור למשפחות".

בשנת 2011 השיקה אתר אינטרנט המספק עצות לנימוסים והליכות לאנשי עסקים.

בשנים 2018 – ועד יוני 2023  כיהנה כנשיאת מסדר אבירי הגריל בישראל וחברה במועצה העולמית בארגון הבינלאומי, בו היא פעילה עד יום.

== פרסומיה ==
* שאלה של נימוס: נימוסים והליכות על פי חנה בבלי; עריכה: שולמית בר. תל אביב: ליתם מנרס, 1995
* נימוסים קטנים לילדים גדולים, הוצאה דניאלה די-נור, 1996
* סיביליטי | CIVILITY המדריך למיומנות חברתית, בהוצאת תמי לנצוט ליבוביץ, 2005
* IBLCode - שפת העסקים הבינלאומית (International Business Language Code), הוצאת תמי לנצוט ליבוביץ, 2009
* עוד שאלה של נימוס- אירוח נימוסים והליכות, כאן ועכשיו, הוצאת קונטנטו דה סמריק, 2014
* המדריך המעשי לנימוסים בעבודה - איך להצליח בעסקים Business Etiquette in Brief – תרגום, עריכה והתאמה לחברה הישראלית לספרה של הסופרת אן מרי סאבת (Ann Marie Sabath)

== קישורים חיצוניים ==

* 
* [http://simania.co.il/authorDetails.php?itemId=17456 עמוד סופרת], באתר סימניה
* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:נימוסים
קטגוריה:ישראליות שנולדו ב-1949
קטגוריה:ישראלים שנולדו ב-1949
גני

גני (בצרפתית Gagny) היא קומונה בעלת 38,600 תושבים, בפרווריה המזרחיים של פריז, השוכנת במרחק של 14.2 קילומטר ממרכז פריז.

הקומונה שייכת לקנטון רנסי ברובע רנסי במחוז סן-סן-דניס, בחבל איל-דה-פראנס.

==היסטוריה==

ב-20 במאי 1869 פרש חלק מהעיר והצטרף יחד עם אזורים נוספים שפרשו מהערים הסמוכות ליברי-גארגן (Livry-Gargan) וקלישי-סוס-בו (Clichy-sous-Bois) להקמת קומונה חדשה בשם רנסי.

==תחבורה==
בגני ישנן 2 תחנות של הרכבת הפרוורית RER בקו E.

==ערים תאומות==
לגני מספר ערים תאומות והם:
* .
* .
* .

==קישורים חיצוניים==

* 
* 
* 

קטגוריה:סן-סן-דני: ערים
אראס אוזביליז

אראס אוזביליז (בארמנית: Արազ Օզբիլիս; נולד ב-9 במרץ 1990) הוא כדורגלן עבר ארמני ששיחק בעמדת הקשר.

==קריירת מועדונים==
אוזביליז נולד באיסטנבול שבטורקיה להורים ארמנים, בגיל צעיר המשפחה עבר להולנד. אוזביליז התחיל את הקריירה שלו באקדמיה של אייאקס אמסטרדם אליה הגיע בגיל 8. ב-24 ביולי 2007 הוא ערך את הופעת הבכורה שלו בקבוצה הבוגרת במשחק ידידות נגד אינדפנדיינטה, בו הוא גם הצליח לכבוש שלושער ב-7 דקות. בפברואר הוא סיכם על חוזה לשנתיים וחצי במועדון. בנובמבר הוא הבקיע את שער הבכורה שלו בליגה נגד פ.ס.ו. איינדהובן וכמה ימים לאחר מכן כבש את שער הבכורה שלו במסגרת אירופית נגד ריאל מדריד במסגרת שלב הבתים של ליגת האלופות. ב-14 באפריל 2011 הוא האריך את חוזהו במועדון עד יוני . ב-24 בפברואר 2014 הבקיע בניצחון 1-2 נגד מנצ'סטר יונייטד והפך לשחקן הראשון של אייאקס שמבקיע באולד טראפורד.

ב-8 באוגוסט 2012 אוזביליז חתם בקובאן קרסנודאר תמורת מיליון אירו. ב-20 באוגוסט 2012 הוא ערך את הופעת הבכורה שלו בקבוצה נגד אלניה ולדיקווקז. ב-2 בספטמבר 2012 הוא הבקיע את שער הבכורה שלו בניצחון 1-2 נגד דינמו מוסקבה כאשר אוזביליז הבקיע את שער הניצחון בדקה ה-93.

ב-26 ביולי 2013 חתם בספרטק מוסקבה תמורת 10 מיליון אירו. ב-27 ביולי ערך את הופעתו הבכורה בקבוצה כשעלה כמחליף בניצחון 4-1 על דינמו מוסקבה. ב-22 בספטמבר הבקיע את שערו הראשון בקבוצה בניצחון 3-0 על צסק"א מוסקבה.

ב-22 בינואר 2016 חתם בבשיקטש הטורקית. ב-23 בינואר הושאל לראיו ואיקאנו הספרדית. ב-7 בפברואר 2018 הושאל לשריף טירספול מליגת העל המולדבית עד לסיום העונה.

באוגוסט אוזביליז הושאל לוילם II.

ב-31 באוגוסט 2019 אוזביליז חתם בפיוניק ירוואן מליגת העל הארמנית.

==קריירה בינלאומית==
במאי זומן אוזביליז על ידי ההתאחדות לכדורגל בארמניה לאימוני נבחרת הנוער. אוזביליז אמנם הציג יכולת טובה, אך לא יכל להמשיך בעקבות בעיות במסמכים האישיים שלו. לאחר שהתלבט בין ארמניה והולנד, אוזביליז החליט לייצג את נבחרת הולנד אך כעבור זמן קצר שינה את דעתו והחליט לייצג את ארמניה.

ב-10 באוגוסט 2012 זומן לסגל הנבחרת לקראת משחק ידידות נגד . אוזביליז לא שותף וארמניה הפסידה 3-0. ב-29 בפברואר 2012 אוזביליז ערך את הופעת הבכורה שלו בנבחרת במשחק ידידות נגד בו הוא גם הבקיע את שער הבכורה שלו בנבחרת. המשחק נגמר בניצחון 1-3 לטובת ארמניה.

==קישורים חיצוניים==

קטגוריה:כדורגלנים ארמנים
קטגוריה:כדורגלנים טורקים
קטגוריה:קשרי כדורגל ארמנים
קטגוריה:קשרי כדורגל טורקים
קטגוריה:איסטנבול: כדורגלנים
קטגוריה:כדורגלני אייאקס
קטגוריה:כדורגלני קובאן קרסנודאר
קטגוריה:כדורגלני ספרטק מוסקבה
קטגוריה:כדורגלני בשיקטש
קטגוריה:כדורגלני ראיו ואיקאנו
קטגוריה:כדורגלני שריף טירספול
קטגוריה:כדורגלני וילם II
קטגוריה:כדורגלני פיוניק ירוואן
קטגוריה:כדורגלני אורארטו ירוואן
קטגוריה:כדורגלני נבחרת ארמניה
קטגוריה:ספורטאים זרים בהולנד
קטגוריה:ספורטאים זרים ברוסיה
קטגוריה:ספורטאים זרים בספרד
קטגוריה:ספורטאים זרים במולדובה
קטגוריה:ארמנים שנולדו ב-1990
מאסאליט

מאסאליט (במאסאליט: מאסארה; בערבית: ماساليت) הם עם היושב במערב סודאן, בעיקר בחבל דארפור ובמזרח צ'אד. בני מאסאליט דוברים שפת מאסאליט, שפה נילו-סהרית.

==אורח חיים==
בני המאסאליט הם חקלאים המגדלים דורה, בוטנים, דוחן ובמיה.
המאסליט ידועים באדיקותם הדתית ובייחודיותו של האסלאם שלהם, אשר לא מתקבל על מרבית המוסלמים האדוקים הערבים. בטקסים ובחגים הם נוטים לשלב מאפיינים רבים מהמסורת האפריקאית לצד האסלאם. בין היתר הגברים נוהגים לקפוץ במקום, קפיצות גבוהות במיוחד ולאחוז בידם מקלות עץ בצורת "ך".

==היסטוריה==
בין השנים 1884 ל- 1921 חיו רוב המאסאליט בממלכה עצמאית בשם "דאר מאסאליט". לאחר הכיבוש הבריטי-ערבי הפכה ממלכתם להיות חלק מסודאן. בני המאסאליט הופלו לרעה תחת השלטון הערבי בסודאן, ויחד עם עמים נוספים בדארפור יצאו למרד בסוף שנות התשעים, שהוביל את ממשלת סודאן לפתוח ברצח העם בדארפור בו ניסו להשמיד בין היתר גם את המאסאליט. מאז ראשית שנות האלפיים, חיים מרבית המאסאליט במחנות עקורים בצ'אד ובסודאן.

==קישורים חיצוניים==

==הערות שוליים==

קטגוריה:עמי אפריקה
קטגוריה:סודאן: קבוצות אתניות
קטגוריה:פליטים
קטגוריה:עמים
עוגת פאונד

עוגת פאונד היא עוגה שבה משתמשים בפאונד (בקירוב 0.45 קילוגרם) עבור כל אחד מרכיביה: קמח, חמאה, סוכר וביצים. למעשה, כל עוגה שבה מתקיים יחס של 1:1:1:1 בין כמות הקמח, הסוכר, הביצים והחמאה שבה יכולה להיחשב לעוגת פאונד, מאחר שהתוצאה תהיה זהה בטעמה. עוגות פאונד לרוב יוכנו בתבניות לחם או בתבניות שיצרו עוגה בעלת צורה טבעתית, ויוגשו עם אבקת סוכר או ציפוי קל כלשהו.

==היסטוריה==

סבורים שמקורה של העוגה הוא מצפון אירופה ושהחלו להכין אותה משנת 1700 לערך. במהלך השנים, רכיבי העוגה שונו וכל אחד החל להוסיף מרכיבים אחרים כראות עיניו. למשל, אליזה לסלי שהוציאה ספר בישול בשנת 1851, השתמשה בעשר ביצים, הקציפה אותן היטב וערבבה אותן עם פאונד של קמח ולאחר מכן הוסיפה מיץ של שני לימונים או שלושה תפוזים גדולים, מה ששינה את טעמה ומרקמה של עוגת הפאונד הרגילה.

==מגוון==

לעוגת הפאונד ישנן גרסאות שונות ורבות, כאשר למדינות ולאזורים שונים יש סגנון שונה להכנת העוגה. ביניהם ניתן לכלול הוספת חומרי טעם (תמצית וניל או תמצית שקדים), פירות מיובשים (דוגמת צימוקים או חמוציות), וכן שינויים נוספים שמשנים את מרקם העוגה ואת טעמה הסופי. למשל, אבקת אפייה או סודה לשתייה יכולים לעזור להתפיח את העוגה, וכך תיווצר עוגה יותר קלה ופחות דחוסה. שמן בישול (לרוב שמן צמחי) משמש לעיתים תחליף לחמאה ובא להעניק לעוגה לחות. "עוגת פאונד שמנת חמוצה" היא וריאציה פופולרית של העוגה בארצות הברית, בה נעשה שימוש בשמנת חמוצה במקום החמאה, ושוב באה להעניק לעוגה לחות וטעם מעט חמצמץ. חלק מהמתכונים השונים יוצרים עוגות פאונד בעלות מרקם וטעם שונה לחלוטין מזה של העוגה המקורית, אך הן עדיין נחשבות לעוגות פאונד.

===סגנון אמריקאי דרומי===

זוהי עוגת הפאונד המקורית והבסיסית בה מערבבים פאונד של קמח, עם פאונד של ביצים, חמאה וסוכר. המתכון פופולרי מאוד בקרב מדינות דרום ארצות הברית.

===סגנון בריטי===

עוגת הפאונד מוכרת יותר בבריטניה כעוגת ספוג. לרוב מכינים אותה מחמאה, אבקת סוכר, קמח תופח וביצים ביחסים שווים ביניהם. ניתן להוסיף לעוגה תמצית וניל על מנת להעשיר את טעמה.

===סגנון צרפתי===

בצרפת העוגה מוכרת מאוד. שם העוגה בצרפתית "קוואטרה-קווארטס" פירושו ארבעה רבעים, כלומר משקל שווה של כל אחד מארבעת מרכיבי העוגה. בצרפת לא מוסיפים לעוגה שום תוספת, מלבד מושבות צרפת מעבר לים שם נוהגים להוסיף לעוגה רום או בננות מעוכות על מנת להגביר את לחות העוגה. לעיתים, הצרפתים נוהגים להכין את העוגה רק באמצעות חלבוני ביצים ולא באמצעות ביצים שלמות על מנת ליצור בלילה קלה יותר. במתכונים אחרים מוסיפים שוקולד או מיץ לימון.

===סגנון מקסיקני===

במקסיקו, עוגת הפאונד נקראת "פאנקה". המתכון של הפאנקה המקסיקנית דומה מאוד למתכון של עוגת הפאונד האמריקאית. השוני הוא שבמקסיקו נוטים להוסיף לעוגה אגוזי מלך או צימוקים.

===סגנון ונצואלי וקולומביאני===

"פונקה" היא הגרסה הוונצואלית והקולומביאנית של עוגת הפאונד. המילה פונקה היא שיבוש של המילה בספרדית לעוגת פאונד. הפונקה היא עוגת פאונד המכילה יין וקרם או ציפוי סוכר, והיא פופולרית מאוד בימי הולדת, חתונות ובחגיגות אחרות.

===סגנון גרמני===

בגרמניה קיים קינוח בשם "Eischwerkuchen" ("במשקל ביצה", כל הרכיבים שוקלים כמו משקל הביצים) שהמתכון שלו דומה מאוד למתכון של עוגת הפאונד המקורית.

==קישורים חיצוניים==

* 

פאונד
סמנתה ליוטווייט

סמנתה לואיז ליוטווייט (באנגלית: Samantha Louise Lewthwaite; נולדה ב-5 בדצמבר 1983) הידועה גם כשראפייה ליוטווייט ובכינויה "האלמנה הלבנה", היא אחת החשודות בטרור המבוקשות ביותר בעולם.

==ביוגרפיה==
נולדה לאנדרו ואליזבת (לבית אלן) ליוטווייט, בבנברידג', שבמחוז דאון, צפון אירלנד. בילדותה עברה המשפחה להתגורר באיילסברי, בירת מחוז בקינגהאמשייר בדרום מזרח אנגליה. היא אלמנתו של המחבל המתאבד ממוצא ג'מייקני ג'רמיין לינדזי, שפוצץ עצמו במהלך סדרת פיגועי הטרור ברכבת התחתית של לונדון. היא הכירה אותו בשנת 2000 בגיל 17, התאסלמה ושינתה את שמה לשראפייה, והם נישאו כעבור שלוש שנים. לאחר הפיגוע בלונדון, טענה ליוטווייט כי לא ידעה דבר על פעילותו, וגינתה את מעשהו.

במאי 2014 דיווחו סוכנויות הידיעות כי ליוטווייט נישאה בשלישית, לשייח' חסן מועלם איבראהים, מנהיג ארגון א-שבאב.

==פעילות טרור==
ליוטווייט מיוחסת מעורבות במספר רב של אירועי טרור, במסגרת ארגוני טרור אסלאמים רדיקליים כמו ארגון א-שבאב הסומלי. על פי אחד הדיווחים, הייתה ליוטווייט מעורבת בהכשרת מחבלות מתאבדות במחנות אימונים של ארגון א-שבאב בסומליה.

בין היתר מיוחסת לה מעורבות בפיגוע בקניון וסטגייט בניירובי בשנת 2013. היא נמלטה מידי המשטרה בקניה, שעצרה אותה באשמת החזקת חומרי נפץ וקשירת קשר לביצוע פשע, והוצא נגדה צו מעצר של האינטרפול על מנת להסגירה.

בספטמבר 2014 דיווח העיתון הבריטי "דיילי מירור" כי ליוטווייט שוהה בסוריה ומאמנת שם מחבלים מתאבדים של ארגון דאעש.

ביולי 2018 פורסם כי גורמי מודיעין חושדים כי ליוטווייט אימנה מתאבדים לבצע פיגועים בחופי הרחצה באירופה.

== במדיה ==
בסדרה הפושעים המבוקשים ביותר בעולם, אחד הפרקים מדבר על פשעיה של ליוטווייט ועל כך שהיא אחת מהפושעות המבוקשות ביותר בעולם.

==קישורים חיצוניים==
* 
* [https://web.archive.org/web/20160303235100/http://www.globes.co.il/news/article.aspx?did=1000884633 הכירו: "האלמנה הלבנה" - הטרוריסטית המסוכנת בעולם], תוכנית וידאו באתר גלובס, 11 באוקטובר 2013, אוחזר ב-3 במרץ 2016

==הערות שוליים==

קטגוריה:טרוריסטים מוסלמים
קטגוריה:בריטיות שנולדו ב-1983
קטגוריה:בריטים שנולדו ב-1983
הדר שחף-מעיין

הדר שחף-מעיין (נולדה ב-31 באוגוסט 1976) היא שחקנית, מדבבת, במאית דיבוב, מאמנת כושר וזמרת ישראלית. דמויות בולטות אותן דיבבה הן הגרסאות בעברית של אי. טי. בסרט "אי.טי. - חבר מכוכב אחר" ובארט סימפסון בסרט "משפחת סימפסון". היא מדבבת את בארט סימפסון גם בסרטים משפחת סימפסון - הסרט 2 ומשפחת סימפסון - הסרט 3

==ביוגרפיה==
שירתה בצה"ל בלהקת חיל החינוך. בוגרת הסטודיו של יורם לוינשטיין בשנת 2000. החלה את דרכה ב-2002 כשחקנית וזמרת ב"שלגיה". מאז דיבבה כ-250 דמויות והשתתפה כשחקנית בשישה סרטים.

אחיה הצעיר הוא המדבב גילן שחף. בפברואר 2022 התגרשה מבעלה.

===קריירת משחק===
שחף שיחקה בשנת 1996 במחזמר "הגיבן מנוטרדם" בהפקת תיאטרון יובל ולירן הפקות, בשנת 2001 שיחקה במחזמר "שלגיה", בשנת 2005 שיחקה בסדרה הקומית "בצפר" בתור מספר דמויות, ובמחזמר "בילבי" בהפקת ציפי מייזלר הפקות בתור דמויות שונות, בשנת 2006 שיחקה בהצגה "הגליל והתחתון", ובהצגת הילדים "עכבר העיר ועכבר הכפר" בהפקת התיאטרון שלנו, ובשנת 2007 שיחקה בהצגת הילדים "הדייג ודג הזהב", בהפקת התיאטרון שלנו בתפקיד המספרת בשנת 2009 היא שיחקה במחזמר "מכולת קטנה ומדליקה".

בשנת 2017 שיחקה במחזה "מלך הכלבים" בתיאטרון בית ליסין.

===קריירת דיבוב===

==קישורים חיצוניים==
* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:זמרות ישראליות
קטגוריה:זמרים ישראלים
קטגוריה:מדבבים ישראלים
קטגוריה:במאי דיבוב
קטגוריה:מדריכי כושר
קטגוריה:במאיות דיבוב
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:שחקני קולנוע וטלוויזיה ישראלים
קטגוריה:מדריכות כושר
קטגוריה:ישראליות שנולדו ב-1976
קטגוריה:ישראלים שנולדו ב-1976
OFI כרתים

אומילוס פילאתלון אירקליו 1925 (ביוונית: 1925 Όμιλος Φιλάθλων Ηρακλείου) היא קבוצת כדורגל יוונית מהעיר הרקליון שבאי כרתים, אשר משחקת בליגת העל היוונית.

הקבוצה נוסדה בשנת 1925. לקבוצה יש שני תארים כאשר זכתה בגביע בשנת , ובגביע הבלקני בשנת . הישג השיא של המועדון הוא המקום השני בעונת . ב-17 בספטמבר 1986 המועדון קיים את משחקו הראשון במסגרת אירופית בו ניצח 1–0 את היידוק ספליט במסגרת גביע אופ"א, אך בגומלין ספליט ניצחה 0–4 והקבוצה הודחה מאירופה.

==קישורים חיצוניים==

* 

*
קטגוריה:קבוצות כדורגל יווניות
קטגוריה:קבוצות כדורגל שהוקמו ב-1925
קטגוריה:הרקליון: ספורט
מר הולמס

מר הולמס (באנגלית: Mr. Holmes) הוא סרט דרמת פשע בהפקת משותפת של בריטניה וארצות הברית שייצא לאקרנים בשנת 2015 בבימויו של ביל קונדון והוא עיבוד לספרו מ-2005 של מיץ' קאלין, "A Slight Trick of the Mind". בסרט מככב סר איאן מקלן כשרלוק הולמס ולורה ליני כאם הבית הגברת מונרו. צילומי הסרט החלו ב-5 ביולי 2014 בלונדון והוא הוקרן לראשונה ב-7 בפברואר 2015 במסגרת פסטיבל הסרטים הבינלאומי בברלין.

==תקציר עלילת הסרט==
עלילת הסרט מתרחשת בשנת 1947 כאשר שרלוק הולמס הוא כעת זקן בגמלאות בן 93, החי בחווה בססקס עם בעלת הבית הגברת מונרו ובנה הצעיר רוג'ר. בהביטו אחורה על חייו שרלוק מתרפק על מקרה שלא נפתר בו מעורבת אישה יפהפייה.

==צוות השחקנים==
*איאן מקלן - שרלוק הולמס
* קולין סטארקי - ד"ר ג'ון האמיש ווטסון
*לורה ליני - הגברת מונרו
* האטי מוראהן - אן קלמוט
* היריוקי סנאדה - מאצודה אומזאקי
* פטריק קנדי - תומאס קלמוט
* רוג'ר אלאם - ד"ר בארי
* פיל דייוויס - המפקח גילברט
* פרנסס דה לה טור - מאדאם שירמר
* מילו פארקר - רוג'ר מונרו
* הרמיוני קורפילד - אן
* ניקולס רואו - שרלוק
* קיט קונור - ילד

==הפקה==
בספטמבר 2013 הוכרז כי הספר "A Slight Trick of the Mind" של מיץ' קאלין יעובד לסרט קולנוע בכיכובו של איאן מקלן כשרלוק הולמס, ביל קונדון נשכר כבמאי. במאי 2014 לוהקה לורה ליני לתפקיד בסרט וביולי, לאחר ליהוקים נוספים, החלו צילומי הסרט. בספטמבר 2014 Miramax רכשה את זכויות ההפצה של הסרט בארצות הברית.

הצילומים החלו ביולי 2014 ונמשכו שבעה שבועות וכללו גם צילום במקומות כלונדון וחופי דרום אנגליה.

==קישורים חיצוניים==

* 

* 
* 
* 

==הערות שוליים==

קטגוריה:סרטים באנגלית
קטגוריה:סרטי 2015
קטגוריה:סרטים בריטיים
קטגוריה:סרטי דרמה אמריקאיים
קטגוריה:סרטי שרלוק הולמס
קטגוריה:סרטים שהולחנו על ידי קרטר בורוול
וילמינגטון (דלאוור)

וילמינגטון (באנגלית: Wilmington) היא העיר הגדולה ביותר במדינת דלאוור שבארצות הברית ובירת מחוז ניו קאסל. על פי מפקד האוכלוסין של שנת 2012, מתגוררים בעיר 71,292 תושבים.

את העיר משמשת תחנת הרכבת וילמינגטון.

==היסטוריה==
האזור בו הוקם העיר וילמינגטון יושב בתחילת המאה ה-17 על ידי אינדיאנים משבט הלנאפי. בשנת 1638 רכשה את האזור משלחת שוודית שהובלה על ידי פטר מינואי שהקימה במקום את "פורט כריסטינה" כשמה של כריסטינה, מלכת שוודיה, כחלק מהקמת שוודיה החדשה. בשנת 1655 השתלטו ההולנדים על האזור והחל בשנת 1664 החלה התיישבות בריטית באזור. בשנת 1739 העניק ג'ורג' השני, מלך בריטניה כתב זכויות למקום, ושינה את שמו מ"וילינגטון" ל"וילמינגטון" לכבודו של ראש הממשלה, ספנסר קומפטון. 

במהלך מלחמת העצמאות של ארצות הברית שהו בווילמינגטון כוחות בריטיים מספטמבר 1777 אל תוך שנת 1778.

הקמת חברת דופונט בסמיכות לווילמינגטון תרמה להתפתחות המקום ווילמינגטון הוכרזה כעיר בשנת 1832.

==ערים תאומות==
* 
* 
* 
* 
* 
* 

==קישורים חיצוניים==

* 
* 
* 

*
קטגוריה:דלאוור: ערים
קטגוריה:ארצות הברית: ערי נמל בחוף המזרחי
קטגוריה:יישובים שהוקמו ב-1638
חיים שאול הורוביץ

חיים שאול הורוביץ (נכתב בספריו: האראוויטץ; 1 בנובמבר 1858 – 2 באפריל 1921) היה רב, חוקר ומהדיר ספרות חז"ל.

==חייו==
חיים שאול הורוביץ נולד בכ"ד בחשוון תרי"ט ליצחק הורוביץ ודרעזא בת הרב אלעזר וייסמן (נכדת הרבנים אלעזר לעוו ובנו בנימין וולף לעוו) בסאנטוב (Abaujszanto) בהונגריה. למד בישיבתו של הרב יוסף דב סולובייצ'יק בוורשה, באוניברסיטאות מינכן וברסלאו (כיום ורוצלב שבפולין), וכן היה תלמידו של ישראל לוי בבית המדרש לרבנים בברסלאו. הוסמך לרבנות בידי הרב שמואל מוהליבר והרב יצחק אלחנן ספקטור. שימש 10 שנים כרב בביליץ שבפולין.

נשא לאשה את רוזה בלוך, נכדתו של משה אריה בלוך. בתו הדוויג נישאה ל, נשיא מכון לאו בק בניו יורק.

החל משנת 1896 הורביץ הורה בבית המדרש בברסלאו וכיהן גם כרב המוסד.

==מחקריו==
מחקריו של הורוביץ התמקדו בשני תחומים. חקר הפילוסופיה הערבית והיהודית בימי הביניים. בתחום זה הוא פרסם מספר ספרים בגרמנית, לרבות מהדורה מדעית של הספר "עולם הקטן" מאת רבי יוסף אבן צדיק.

הורוביץ החל בהוצאה לאור של מדרשי ההלכה במהדורות מדעיות, תוך הסתמכות על כתבי יד וציון לחילופי נוסחאות. למהדורות אלו הוא צירף הערות וביאורים. הוא תכנן להוציא לאור את כל מדרשי ההלכה במהדורות מדעיות, אך הספיק להוציא רק את חלקם.

הספרים שהוציא לאור בעברית:
* ספרי דבי רב – ספרי במדבר וספרי זוטא, לייפציג, תרע"ז.
* מכילתא דרבי ישמעאל, פרנקפורט, תרצ"א (הושלם לאחר פטירתו על ידי ישראל אברהם רבין).

בנוסף, כתב ערכים ב שהופיעו בשם "S. Horovitz"

==לקריאה נוספת==
* 

==קישורים חיצוניים==
* 
* 

<div style="direction: ltr;">
* 
</div>
;מחיבוריו ברשת
* 
* 
* 

==הערות שוליים==

קטגוריה:יהודים גרמנים
קטגוריה:רבנים פולנים
קטגוריה:מתרגמים מערבית
קטגוריה:חוקרי אסלאם
קטגוריה:חוקרי יהדות גרמנים
קטגוריה:מהדירי ספרות תורנית
קטגוריה:סגל בית המדרש לרבנים בברסלאו
קטגוריה:חוקרי מדרש ואגדה
קטגוריה:בוגרי בית המדרש לרבנים בברסלאו
קטגוריה:פרשני המכילתא
קטגוריה:ילידי 1858
קטגוריה:נפטרים ב-1921
RFI

RFI (ראשי תיבות של Request For Information - בקשה לקבלת מידע) הוא מסמך סטנדרטי בהליך עסקי אשר תכליתו השגת מידע כתוב אודות יכולות של ספקים לביצוע תכולת עבודה או לספק מוצר כלשהו העונה על סט (חלקי או מלא) של הגדרות.

על פי רוב המסמך בעל תצורה אשר מאפשרת השוואה בין תגובות של ספקים שונים.

מטרתה העיקרית של בקשת RFI היא לאסוף די מידע כדי לבחור את הצעדים הבאים. לכן נדיר ש- RFI יהיה שלב סופי אלא אחריו יעקבו מסמכים נוספים כגון RFP (Request For Proposal), RFT (Request For Tender) ו-RFQ (Request For Quotation).

בנוסף לאיסוף בסיס מידע, RFI משמש לשידול מגוון ספקים למוכנות עסקית, לפיתוח אסטרטגיה ולהכנה עבור השלבים הבאים.

== ראו גם ==

* מכרז
* קול קורא

קטגוריה:מסמכים
קטגוריה:סוגי רכישה
שניאנג J-31

שניאנג J-31 (בסינית: 鹘鹰, באנגלית: Shenyang J-31, מכונה גם "Gyrfalcon" – בז ארקטי) הוא מטוס קרב דו מנועי בגודל בינוני. J-31 הוא מטוס קרב מהדור החמישי בפיתוח שניאנג (Shenyang Aircraft Corporation). הוא היה צפוי להיכנס לשירות מבצעי בשנת 2019.

במקצת מאתרי החדשות כונה F-60 או J-21 Snowy Owl (雪鸮).

ה J-31 נחשף בתערוכה האווירית הבינלאומית שנערכה בזוהאי ב-11–14 בנובמבר 2014.

== השלכות אסטרטגיות ==
יש אנליסטים הסבורים שפיתוח חמקן מסוג כזה מצית במידה מסוימת את מרוץ החימוש באסיה וייתכן שמדינות שכנות לסין, ייטו לרכוש מטוסי F-35 כתגובה לפיתוח.

המטוס הוצג במודל קטן (1/4 מהאמיתי) בתערוכה בינלאומית לאוויוניקה וחלל בסין (China International Aviation & Aerospace Exhibition) במהלך 2012, מהלך אשר מצביע על כוונות לכאורה לשווק אותו לייצוא.

== קישורים חיצוניים ==

* [http://www.foxnews.com/politics/2014/11/12/china-flight-tests-new-stealth-jet-during-obama-visit סין עורכת ניסוי בחמקן במהלך ביקור אובמה], FoxNews, נובמבר 2014
* 

== הערות שוליים ==

קטגוריה:מטוסי קרב מתוצרת סין
קטגוריה:מטוסי קרב סילוניים
קטגוריה:מוצרים עתידיים: אמצעי לחימה
קטגוריה:מטוסי שניאנג
קטגוריה:מטוסי קרב של צבא השחרור העממי
קטגוריה:כלי טיס חמקניים
צוללת רטובה

אילוסטרציה של צוללת רטובה לשני אנשים בתצורת "אופנוע"
דוגמה לצוללת רטובה בה הצוללנים חשופים למים
צוללת רטובה (באנגלית: Wet Sub) היא כלי רכב תת-מימי אשר אינו מספק סביבה יבשה עבור המאיישים אותו. בדרך כלל צוללנים בחליפות צלילה ירכבו עליו (בדומה לרכיבה על אופנוע או מזחלת) או שישהו בתוכו בחלל סגור המאפשר תצורה בעלת גרר נמוך.

== שימוש צבאי ==
הכלי יכול לשמש כמערכת להנחת מיקוש ימי כגון הצמדת מוקשי עלוקה לספינות. בנוסף כלי כזה יכול לשמש לאיסוף מודיעין, כאשר תנועה תת-מימית מאפשרת יכולות מוגברות לחמקנות והסוואה. יש פיתוחים המותאמים להאזנות לכבלי תקשורת תת-ימיים. 

ישנם כלים היברידים כאלו המסוגלים לנוע גם על פני המים כמעין סירת מנוע בעת הצורך בנוסף ליכולות התת-מימיות.
דוגמה לכלי כזה היא MRCC (Multi-Role Combatant Craft) בייצור STIDD Systems האמריקאית.

==ראו גם==
* טורפדו מאויש
* חזיר (כלי ימי)

==קישורים חיצוניים==

קטגוריה:כלי שיט מלחמתיים
קטגוריה:צוללות
קטגוריה:כלי שיט
קטגוריה:אמצעי לחימה ימיים
אנה דה מנדוסה, נסיכת אבולי

אנה דה מנדוסה ודה לה סרדה, נסיכת אבולי, דוכסית פסטרנה ורוזנת מליטו (באנגלית: Ana de Mendoza y de la Cerda; 29 ביוני 1540, סיפואנטס, גוודלחרה - 2 בפברואר 1592, פסטרנה) הייתה אריסטוקרטית ספרדיה.

== ביוגרפיה ==
=== שנים ראשונות ===

אנה דה מנדוסה הייתה צאצאית למשפחת מנדוסה, אחת מהמשפחות המשפיעות ביותר בספרד באותה תקופה. היא הייתה הילדה היחידה מנישואי דייגו הורטאדו דה מנדוסה ודה לה סרדה, משנה למלך אראגון, ומריה קטלינה דה סילבה וטולדו. אנה נישאה בגיל שתים עשרה (בשנת 1552) לרוי גומס דה סילבה, לפי המלצת הנסיך פליפה, שהפך בהמשך למלך פליפה השני. אישה היה נסיך אבולי (עיר במחוז נאפולי באיטליה) ושר אצל המלך. ההתחייבויות המדיניות של רוי גומס גרמו לכך שהוא שהה באנגליה במהלך חמש שנות נישואיהם הראשונות, כך שהזוג נמצא בקרבה פיזית רק במשך שלושה חודשים.

אנה דה לה מנדוסה הייתה אחת מהנשים המוכשרות בתקופתה. על אף שאיבדה עין אחת, היא נחשבה לאחת מהנשים היפות ביותר בחצר המלכות הספרדי. בין התאוריות המוצעות לגבי אובדן עינה הימנית, התאוריה הכי נתמכת היא שהנסיכה נפצעה עוד בימי ילדותה מקצה של חרב כסף שהחזיק אחד מאנשי החצר, או באימון סיף. מידע זה אינו ודאי וייתכן שהייתה שתומת עין או פוזלת. על כל פנים, פגם זה לא הסיר ממעמדה המלכותי, והיא השפיעה רבות בחצר המלכות הספרדי.

=== לאחר מותו של רוי גומס דה סילבה ===
לאחר מותו הפתאומי של רוי גומס דה סילבה בשנת 1573, אנה נדרשה לנהל לבדה את ירושתם הגדולה והדבר גרם לבעיות רבות בסוף חייה., אם כי ילדיהם זכו למעמד גבוה.

=== חצרו של פליפה השני וצרותיה ===
בשל מעמדה הרם, אנה דה לה מנדוסה ניהלה יחסים קרובים עם המלך פליפה השני, דבר שהוביל רבים לשער כי הייתה מאהבתו. לעומת שמועה זו, קרוב לוודאי שאנה אכן ניהלה מערכת יחסים עם מזכירו, אנטוניו פרס, לאחר שהתאלמנה בשנת 1573. מערכת יחסים זו נתגלתה בידי חואן דה אסקובדו, מזכירו של המלך חואן דה אוסטריה (בנו החוקי של קרל הראשון). אנטוניו פרס, שחשש מחשיפת הקשר, התלונן בפני המלך פליפה השני על מזימה פוליטית של חואן דה אסקובדו כאשר הדבר נודע לו. בהמשך נרצח חואן דה אסקובדו, והציבור האשים את אנטוניו פרס ברצח. כעבור שנה העביר המלך את אנטוניו פרס למאסר.

בשנת 1579 נאסרה גם אנה דה לה מנדוסה, נסיכת אבולי, בידי פליפה השני. בתחילה נכלאה במגדל פינטו, ולאחר מכן הועברה למצודת סנטוקאז. המשמורת על ילדיה וניהול רכושה הועברו בשנת 1581 לארמון דוקאל אשר בפסטרנה.

אנה נפטרה בעיר פסטרנה בשנת 1592.

==קישורים חיצוניים==

קטגוריה:אצולה ספרדית
קטגוריה:ילידי 1540
קטגוריה:נפטרים ב-1592
שלומברגר

ממוזער
שלומברגר (באנגלית: Schlumberger Ltd. NYSE:SLB) היא החברה הגדולה בעולם לשירותי שדות נפט. לחברה מעל 125,000 עובדים במעל 85 ארצות שונות. משרדים ראשיים נמצאים בארבע ערים מרכזיות: יוסטון, פריז, לונדון והאג.

החברה נוסדה בשנת 1926 על ידי האחים שלומברגר, קונרד (1878-1936) ומרסל (1884-1953).

== קישורים חיצוניים ==

* 

== הערות שוליים ==

קטגוריה:חברות בשווי שוק מעל 100 מיליארד דולר
קטגוריה:חברות אמריקאיות
קטגוריה:חברות נפט
קטגוריה:ארצות הברית: חברות נפט
לני כהן

לני כהן (נולדה ב-1 ביוני 1993) היא שחקנית, יוטיוברית ומדבבת ישראלית.

==ביוגרפיה==
לני כהן היא בתו של השחקן והמדבב שרון כהן ונכדתו של השחקן אלברט כהן. למדה בתיכון עירוני א' לאומנויות. שירתה בתיאטרון צה"ל.

== קריירה ==

=== דיבוב ===
במהלך השנים דיבבה כהן במספר סרטים וסדרות אנימציה. בשנת 1998 דיבבה בסדרת האנימציה "הפנתר הוורוד ובניו" בערוץ הילדים". בשנת 1999 תרמה את קולה לסרט האנימציה "סטיוארט ליטל" ולסדרת הטלוויזיה "בילבי". בשנת 2000 דיבבה את דמותה של מגי בסדרת האנימציה "מגי והמפלץ". בשנת 2002 דיבבה בסרט האנימציה "אי.טי. - חבר מכוכב אחר" ובסרט "הארי פוטר וחדר הסודות". באותה שנה דיבבה בסרט "סטיוארט ליטל 2". ב-2003 דיבבה את דמותה של צ'ן ליאופין בסדרת האנימציה "סדריק". באותה שנה דיבבה בסרט האנימציה "המסע המופלא". בשנת 2004 תרמה את קולה לסרט "הארי פוטר והאסיר מאזקבאן" בתור הדמות ג'יני ויזלי. באותה שנה תרמה את קולה לסרטים "הקסם של אלה", "רכבת לקוטב" ו"חתול תעלול".

בשנת 2005 דיבבה בסרט "הארי פוטר וגביע האש". באותה שנה דיבבה בסרט "צ'רלי בממלכת השוקולד". בשנת 2007 תרמה את קולה לסרט "סוס המים". באותה שנה דיבבה בסרט "הארי פוטר ומסדר עוף החול". ב-2008 דיבבה את דמותה של פני בסרט "בולט". באותה שנה דיבבה בסרט "טרמפ לירח" וכן בסרט "עלילות ספיידרוויק". ב-2009 דיבבה את סיירה בסדרת הטלוויזיה "בנות הים פיצ'י פיצ'י פיץ'". באותה שנה דיבבה בסרטים "עיר הגחלת" ו"הארי פוטר והנסיך חצוי-הדם" ובסדרות האנימציה של הופ! "זומזומים" ו"הולי הובי".

בשנת 2010 דיבבה את דמותה של קייטי בסרט "איזה מין מכשפה" ובסרט "טוני הוק: בום בום סאבוטז". בשנת 2011 תרמה את קולה לסרטים "דרושות אמהות במאדים" ו"כיפה אדומה סוגרת חשבון". בשנת 2012 דיבבה בסרט "זמביזיה". ב-2013 דיבבה בסרט "להציל נסיכה". בשנת 2014 דיבבה בסרטים "הקופסונים" ו"יצאת כוכב". באותה שנה החלה לדבב בסדרה "מפרץ ההרפתקאות". בשנת 2015 החלה לדבב בסדרה "המפלצונים".

===תיאטרון===
בשנת 2008 שיחקה כהן במחזמר "אוליבר טוויסט".

===טלוויזיה וקולנוע===
בשנת 2012 שיחקה בסרט הגמר של מאיה קריינר בתלמה ילין "שלווה" לצד שרון הכהן-בר שגילמה את אימה בסרט.

בשנת 2014 גילמה את הגר בסדרה הקומית "מועדון החנונים" בערוץ זום למנויי HOT. ובשנת 2015 שבה לשחק בעונתה השנייה.

בשנת 2016 שיחקה בסרטו של אבי נשר "החטאים".

== חיים אישיים ==
כהן היא בתו הבכורה של השחקן והמדבב שרון כהן ונכדתו של השחקן אלברט כהן.

לכהן יש עוד שני אחים אחד בן ואחת בת שניהם גם מתעסקים בדיבוב, הבן דיבב בספייס ג׳אם 2 את מאליק הצעיר חבר של לברון הצעיר, ואחותה דיבבה בצעצוע של סיפור 4 את הרמוני.

כיום מתגוררת כהן בתל אביב.

==פילמוגרפיה==

==קישורים חיצוניים==

* [https://www.youtube.com/user/simpleLENNY לני כהן], ב-YouTube

==הערות שוליים==

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:ישראליות שנולדו ב-1993
קטגוריה:ישראלים שנולדו ב-1993
זוהר עובד

זוהר עובד (נולד בטבריה ב-1957) הוא קבלן ומלונאי, ראש עיריית טבריה בין השנים 2003-2013.

==ביוגרפיה==

נולד וגדל בטבריה. בין השנים 2003 - 2013 כיהן כראש עיריית טבריה.

בשנת 2011 קיבל עובד, בהיותו ראש עיריית טבריה, את פרס החינוך הארצי.

עובד הוא הבעלים של "מלון אירופה 1917" בטבריה. המלון נמצא ברשות משפחתו משנת 1931.

בעשור השני של המאה ה-21 מחלק עובד את זמנו בין טבריה ליפו ועוסק גם בציור. באוגוסט 2013 הציג את ציוריו בתערוכת יחיד בתיאטרון הבימה.

==פלילים==
בחודש אפריל 2007 נעצר על ידי היחידה הארצית לחקירות הונאה עקב התנהלותו במערכת הבחירות שהתקיימה בשנת 2003. בשנת 2010 הוחלט להגיש נגדו כתב אישום על שוחד בחירות, רישום כוזב במסמכי תאגיד ועבירה על חוק מימון בחירות. לאחר שימוע שנערך בפרקליטות, הוחלט להוריד את סעיף השוחד. כתב האישום הוגש בחודש אפריל 2010. על פי כתב האישום, תמך זוהר עובד בשלוש סיעות שונות שהתמודדו בבחירות ובתמורה לתמיכה בהן, הן סייעו לו להיבחר לתפקיד ראש העירייה. לאחר הסדר טיעון שבו הודה עובד בעובדות כתב האישום החליט בית המשפט שלא להרשיעו, אך לבחון חיובו בשירות לתועלת הציבור.

בחודש יוני 2011 הוגש נגדו כתב אישום נוסף בגין קשירת קשר לביצוע פשע, חדירה למחשב על מנת לבצע עבירה ופגיעה בפרטיות. בחודש יולי 2015 הושג הסדר טיעון בתיק זה: כתב האישום שונה ועובד הורשע בחדירה למחשב שלא כדין והוטל עליו קנס של 60,000 ש"ח.

==קישורים חיצוניים==

==הערות שוליים==

קטגוריה:ראשי עיריית טבריה
קטגוריה:בוגרי תיכון מקיף עמל טבריה
קטגוריה:ציירים ישראלים
קטגוריה:מלונאים ישראלים
קטגוריה:ראשי רשויות מקומיות ישראלים שהורשעו בדין
קטגוריה:ראשי רשויות מקומיות מטעם קדימה
קטגוריה:ישראלים שנולדו ב-1957
סאפיר תאידר

סאפיר סליתי תאידר (בערבית: سفير سليتي تايدر, בצרפתית: Saphir Sliti Taïder; נולד ב-29 בפברואר 1992) הוא כדורגלן אלג'יראי יליד צרפת המשחק בעמדת הקשר בקבוצת אל-עין מליגת העל הסעודית ובנבחרת אלג'יריה.

==קריירת מועדונים==
תאידר התחיל את הקריירה שלו במחלקת הנוער של גרנובל, וב-15 במאי 2010 הוא ערך את הופעת הבכורה שלו במשחק ליגה נגד מרסיי. ב-5 ביולי 2010 הוא חתם לשלוש שנים במועדון.

בשנת גרנובל נקלעה לבעיות כלכליות ותאידר נמכר לבולוניה. ב-16 בינואר 2012, הוא ערך את הופעת הבכורה שלו בבולוניה בתיקו 1–1 נגד נאפולי. ב-19 באוגוסט 2013, חתם לארבע וחצי שנים בבולוניה תמורת 5.5 מיליון אירו והשאלתו של דייגו לקסאט לבולוניה. ב-26 באוגוסט 2013 הוא ערך את הופעת הבכורה שלו באינטר בניצחון 0–2 נגד גנואה.

ב-6 באוגוסט 2014, הושאל לסאות'המפטון בעקבות עסקת העברתו של דני אוסבלדו שעשה את הדרך ההפוכה. ב-1 בספטמבר 2014 שוחרר מסאות'המפטון לאחר שלא הצליח להשתלב במועדון והושאל לססואולו. ב-14 בספטמבר 2014 ערך את הופעת הבכורה שלו בהפסד 0–7 לאינטר. ב-31 באוגוסט 2015 הושאל לבולוניה לשנתיים. ב-14 בספטמבר 2015 ערך את הופעתו הבכורה בהפסד 0–2 לסמפדוריה. בסיום שתי העונות מימשה בולוניה את אופציית הרכישה וחתם באופן קבוע בקבוצה. ב-19 בינואר 2018 חתם במונטריאול אימפקט מ-MLS.

ב-14 באוקטובר 2020, חתם תאידר עם אל-עין מליגת העל הסעודית<ref></ref>.

==קריירה בינלאומית==
בצעירותו, תאידר שיחק בכל הנבחרות הצעירות של צרפת, אך בשנת החליט לייצג את . ב-26 במרץ 2013 הוא ערך את הופעת הבכורה שלו בנבחרת נגד בה הוא גם הבקיע את שער הבכורה שלו. תאידר שותף במונדיאל 2014 והיה שותף להעפלה של הנבחרת לשמינית הגמר של הטורניר.

==קישורים חיצוניים==

==הערות שוליים==

קטגוריה:כדורגלנים אלג'יראים
קטגוריה:כדורגלנים צרפתים
קטגוריה:קשרי כדורגל אלג'יראים
קטגוריה:קשרי כדורגל צרפתים
קטגוריה:כדורגלני גרנובל
קטגוריה:כדורגלני בולוניה
קטגוריה:כדורגלני אינטר מילאנו
קטגוריה:כדורגלני סאות'המפטון
קטגוריה:כדורגלני ססואולו
קטגוריה:כדורגלני מונטריאול
קטגוריה:כדורגלני אל-עין אל-באחה
קטגוריה:כדורגלני נבחרת אלג'יריה
קטגוריה:צרפתים ממוצא אלג'יראי
קטגוריה:צרפתים ממוצא תוניסאי
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:ספורטאים זרים באיטליה
קטגוריה:ספורטאים אלג'יראים באנגליה
קטגוריה:ספורטאים זרים בארצות הברית
קטגוריה:ספורטאים אלג'יראים בערב הסעודית
קטגוריה:ספורטאים צרפתים באיטליה
קטגוריה:ספורטאים צרפתים באנגליה
קטגוריה:ספורטאים צרפתים בערב הסעודית
קטגוריה:אלג'יראים שנולדו ב-1992
קטגוריה:צרפתים שנולדו ב-1992
Snapdeal

Snapdeal.com הוא שוק מקוון אשר משרדיו הראשיים בניו דלהי, הודו. החברה הוקמה בשנת 2010 על ידי קונאל באל (Kunal Bahl), בוגר וורטון ורוהיט בנסאל (Rohit Bansal) שלמד ב IITD (מכון טכנולוגי בדלהי).

האתר המקוון הצליח לצבור קהל משתמשים עצום במהירות ותוך שנתיים כבר היה ל-3 בגודלו בהודו (אחרי Amazon ו Flipkart) עם מעל 20 מיליון משתמשים ומעל 4 מיליון מוצרים למכירה.

סנאפדייל, פלטפורמת המכירות המובילה בהודו, השיקה את 'חנות הגאווה האלקטרונית של הודו' לקראת יום העצמאות ה -74 במדינה. החנות האלקטרונית מציעה פריטים בעלי נושא פטריוטי. יש בה גם מוצרים של אומנים הודים, אורגים, אומנים ויזמות נשים. ב -12 החודשים האחרונים Snapdeal הוסיפה 75,000 ספקים של מוצרים קטנים לפלטפורמה וכעת יש יותר מ -500,000 מוכרים רשומים בפלטפורמה שלה.<ref></ref>

== מחזורי גיוס ==
למרות חייה הקצרים של החברה היא גייסה הון בקצב מהיר והיקפים חריגים: 
* ינואר 2011: 11 מיליון דולר מ "Nexus" ו "Indo-US"
* יולי 2011: 45 מיליון דולר מ "Bessemer" ומשקיעים קיימים
* 50 מיליון דולר נוספים מ "eBay" ומשקיעים קיימים
* פברואר 2014: 133 מיליון דולר בהובלת eBay, "Kalaari Capital" ומשקיעים קיימים
* אוקטובר 2014: 627 מיליון דולר מ "Softbank"

== רכישות ==
* ביוני 2010 רכשה את אתר הקניות הבנגלורי Grabbon.com
* באפריל 2012 רכשה את אתר קניות הספורט בדלהי "esportsbuy.com"
* במאי 2013 רכשה את החנות המקוונת Shopo.in

==קישורים חיצוניים==
* 

==הערות שוליים==

קטגוריה:אתרי אינטרנט שהושקו ב-2010
סן-לואי (או-רן)

סן-לואי (בצרפתית: Saint-Louis; בגרמנית: Sankt-Ludwig, "סנקט לודוויג") היא קומונה בעלת 19,600 תושבים, במזרח צרפת, בסמוך למשולש הגבולות בין צרפת, גרמניה ושווייץ.

הקומונה שייכת לקנטון אוניג ברובע מילוז במחוז או-רן, בחבל גראנד אסט.

==גאוגרפיה==
סן לואי ממוקמת על קו הגבול עם העיר השווייצרית בזל ובסמוך לקו הגבול עם העיר הגרמנית וייל אם ריין.

נמל התעופה בזל-מילוז-פרייבורג נמצא בשטחה המוניציפלי של העיר.

הקומונה כוללת כיום גם את האזורים שהיו פעם הכפרים בורגפלדן (Bourgfelden) ונובג (Neuweg) - שנודע גם בשם סן-לואי-לה-שוסי (Saint-Louis-la-Chaussée) או נוואג (Näiwaag) באלזסית).

==יהדות==
בעיר קיימת קהילה יהודית בת כמה עשרות משפחות ובית כנסת פעיל, בנוסף קיימת בעיר ישיבה קטנה חשובה מהוותיקות בצרפת בשם "אור התלמוד" מיסודו של הרב משה מאיר רב העיר לשעבר ובראשות הרב ראובן מאיר. בשנת 2016 הוא עלה לישראל, והעביר את הניהול לבן שלו הרב יעקב מאיר. במקום מתגורר גם חתנו הרב אליעזר מור העוזר לו בניהול הישיבה. כמו כן קיים מתחת לבניין של הישיבה בית ספר אורתודוקסי לכלל היהודים האורתודוקסים שגרים במקום, בניהולה של הרבנית מאיר (אשתו של ראש הישיבה הרב יעקב מאיר).

==קישורים חיצוניים==

* 

 

קטגוריה:או-רן: קומונות
קטגוריה:יישובים שהוקמו ב-1953
אלונאים

אלונאים (שם מדעי: Fagales) היא סדרה של צמחים בעלי פרחים. הסדרה יורשת את שמה בעברית מהסוג - אלון ובשפות אחרות נקראת על שם הסוג אשור (Fagus).
בסדרה נכללות כיום המשפחות הבאות:
* שדריים (Betulaceae), הכוללת את השדר, את האלנוס ואת הלוז
* קזואריניים (Casuarinaceae), הכוללת את הקזוארינה
* אלוניים (Fagaceae), הכוללת את האלון, את האשור ואת הערמון
* אגוזיים (Juglandaceae), הכוללת את המין אגוז מלך והפקאן
* מיריקיים (Myricaceae)
* אשורים דרומיים (Nothofagus), הכוללת את הסוג אשור דרומי
* Ticodendron

==קישורים חיצוניים==

* 
* [http://www.mobot.org/MOBOT/Research/APweb/orders/fagalesweb.htm אלונאים באתר הגנים הבוטניים של מיזורי]

*
קטגוריה:צמחים שתוארו ב-1892
קטגוריה:טקסונים שתוארו בידי אדולף אנגלר
קטגוריה:סדרות צמחים
חנן דשא

חנן ("פוקסי") דשא (1915 - יולי 2006) היה קצין מנהלה בפלמ"ח ומפקד חיל ההספקה בצה"ל (קצין ההספקה הראשי) בשנים 1957–1960, בדרגת אלוף-משנה. לאחר שחרורו היה מנהל חברת מפעלים פטרוכימיים בישראל.

==ביוגרפיה==
דשא נולד בשם האנס קליינבלט במרש אוסטרבה שבבוהמיה (אז בתחומי האימפריה האוסטרו-הונגרית, כיום בצ'כיה). גדל באודרברג , למד באוניברסיטת פראג והיה חבר בתנועת הנוער מכבי הצעיר. הוא הצליח להימלט מעירו יומיים לפני כיבושה על ידי הנאצים במרץ 1939. ביולי 1939 הצליח להעפיל דרך יוון והצטרף לקבוצה שהגיעה לארץ ישראל והתיישבה בנהלל. משם עבר לכפר יהושע ושם התגייס למשטרת היישובים ושימש כנוטר באזור חמדיה. בהמשך הצטרף לקומונה שעבדה באזור חיפה, שם נישא ללינה לבית וייסקופף ונולדו להם שני ילדים: מיכאל ומרים (המכונה "מיקי"), וב-1941 עברו לקיבוץ גבעת חיים. ב-1943 התגייס דשא לפלמ"ח. בתחילה היה בפלוגה ג' באשדות יעקב ובהמשך שובץ במטה האפסנאות של הפלמ"ח.

הוא מונה לקצין מנהלה בפלמ"ח והשתתף בארגון מבצעים רבים במלחמת העצמאות: מבצע נחשון, מבצע יפתח, מבצע דני, מבצע יואב, מבצע חורב ומבצע עובדה. דשא היה פעיל בארגון האספקה לשיירות שעלו לירושלים. הוא פעל לצִדו של יגאל אלון גם במבצעים באזור הגליל וכן במבצעים בנגב.

לאחר מלחמת העצמאות השתתף דשא בכנס הפלמ"ח באוקטובר 1949 ועמד לפרוש מצה"ל בעקבות פרישתם הכפויה של בכירי הארגון מצה"ל. לבסוף, נשאר בצה"ל, ומונה ב-1950 למפקד מחוז הנגב של פיקוד הדרום ולאחר מכן כממלא מקום ראש אגף אפסנאות. ביוני 1957 מונה לקצין אספקה ראשי בדרגת אלוף-משנה. בעת שירותו בתפקיד זה היה אחראי ליישום לקחי מלחמת סיני ובעיקר להקמת מערך ההובלה לצבא הסדיר ולכוחות המילואים.

לאחר שחרורו מצה"ל מונה כמנהל המפעלים הפטרוכימיים לישראל, תפקיד שאותו מילא עד פרישתו לגמלאות באפריל 1980. בתקופת מלחמת יום הכיפורים עמד בראש מטה משק לשעת חירום בפיקוד הצפון.

דשא נשא לאישה את לינה לבית וייסקופף ונולדו להם שני ילדים: מיכאל ומיקי.

== קישורים חיצוניים ==
* 
* [https://web.archive.org/web/20141127200528/http://www.logistics.atal.idf.il/1249-7872-he/Halag.aspx אל"ם חנן דשא], באתר חיל הלוגיסטיקה
* 

==הערות שוליים==

קטגוריה:קציני לוגיסטיקה ראשיים
קטגוריה:אלופי-משנה בצה"ל
קטגוריה:לוחמי הפלמ"ח
קטגוריה:אנשי משטרת היישובים העבריים
קטגוריה:אנשי העלייה החמישית
קטגוריה:ישראלים ילידי האימפריה האוסטרו-הונגרית
קטגוריה:בוגרי המכבי הצעיר
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1915
קטגוריה:ישראלים שנפטרו ב-2006
קספר (ויומינג)

קספר (באנגלית: Casper) היא בירת מחוז נטרונה במדינת ויומינג בארצות הברית. קספר נמצאת למרגלות הר קספר, בקצה הצפוני של רכס הרי לאראמי, ועל גדות נהר נורת פלאט (North Platte). בעיר מתגוררים כ-55,000 תושבים (נכון ל-2010), מה שהופך אותה לעיר השנייה בגודל אוכלוסייתה בוויומינג, אחרי שאיין, בירת ויומינג. במטרופולין של העיר מתגוררים 75,450 תושבים (נכון ל-2010).

==היסטוריה==
באזור בו נמצאת היום קספר שכן מוצב של צבא ארצות הברית שנפתח ב-1859. ב-1865, במהלך קרבות עם האינדיאנים באזור, נהרג חייל בשם קַסְפַּר קולינס. כעבור מספר חודשים שם המוצב שונה לפורט קולינס כהוקרה לקספר קולינס. המוצב ננטש ב-1867.

בשנים שלאחר מכן החלו מהגרים להתיישב באזור המוצב וההתיישבות קיבלה את השם קַסְפֶּר, עיוות של שם המוצב כתוצאה משגיאת כתיב במסמכים של הקמת ההתיישבות.

==כלכלה==
קספר היא מרכז מסחרי אזורי בוויומינג. הכלכלה המקומית מסתמכת בעיקר על תעשיית הנפט מאז גילויו באזור בסוף המאה ה-19.

==תחבורה==
את העיר משרת נמל התעופה הבינלאומי קספר-מחוז נטרונה, הנמצא במרחק של 11 קילומטרים צפון-מערבית לעיר.

קספר נמצאת על מסלול כביש בין-מדינתי 25, המקשר בין מדינת ניו מקסיקו בדרום ובין צפון ויומינג.

==קישורים חיצוניים==

* 
* 

==הערות שוליים==

קטגוריה:ויומינג: ערים
קטגוריה:יישובים שהוקמו ב-1859
Put Your Hearts Up

Put Your Hearts Up הוא שיר של הזמרת האמריקאית אריאנה גרנדה. השיר יצא לאור כסינגל ב-12 בדצמבר 2011.

חלק מהשיר הוא סימפול של הלהיט "What's Up?" של להקת הרוק 4 נון בלונדס שסולנית הלהקה לינדה פרי אף כתבה את השיר.

== רקע והוצאה ==
אלבום הבכורה של גרנדה היה אמור לצאת במהלך שנת 2011 עם חברת ההקלטות "יוניברסל רקורדס", הוקלטו לו 20 שירים שמתוכם נבחרו 13 שיכנסו לאלבום, באותה תקופה גרנדה הייתה נחשבת לאחת מכוכבות הנוער הפופולריות ביותר בארצות הברית ולכן סגנון האלבום היה בסגנון "פופ מסטיק", השיר יצא כסינגל שהיה אמור לקדם את האלבום אך עקב חוסר ההתאמה של גרנדה לחברה האלבום נגנז ולסינגל לא היה קידום רב, בעקבות זאת הוא נכשל ולא הצליח להיכנס למצעדים בעולם, למרות זאת השיר הגיע למעמד של "זהב" בארצות הברית לאחר שמכר יותר מ-500,000 עותקים.

בשנת 2013 כאשר גרנדה הוציאה את הסינגל "The Way" היא אמרה על השיר שהוא שנוא עליה ועשה לה רושם ראשוני רע בתור מוזיקאית רצינית, היא אף הוסיפה שהוא יותר מייצג את הדמות שלה ככוכבת ילדים מאשר כיוצרת בוגרת, והסתירה את הקליפ לשיר בערוץ ה-Vevo שלה.

== קישורים חיצוניים ==

==הערות שוליים==

קטגוריה:שירי 2011
קטגוריה:סינגלי בכורה מ-2011
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מרטין ג'ונסון
קטגוריה:וידאו קליפים שבוימו על ידי מאיירט אוויס
הרגאט

סמל הממלכה "הישנה" בשנים 1881 - 1921
שינויי גבולות רומניה במהלך המאה ה-20. שטחי"הממלכה הישנה" כפי שהיו לפני 1913 צבועים בסגול
הממלכה הישנה של רומניה -בגבולות ורודים במרכז המפה - בשנים 1913–1916
ממלכת רומניה - "הממלכה הישנה" או שטחי ה"רגאט" בשנת 1914
הרגאט או הממלכה הישנה (ברומנית: Regatul או Vechiul Regat) הם הכינויים המקובלים אחרי שנת 1918 ברומניה לטריטוריה הבסיסית בה נוסדה "ממלכת רומניה", טריטוריה שכללה את חבל מולדובה כולל מחוז הרצה, חבל ולאכיה ("הארץ הרומנית") כולל אולטניה ומונטניה, וחבל דוברוג'ה כולל (בין 1913–1940) הקדרילטר.

האירועים המכוננים עבור ממלכת רומניה הישנה היו חוזה השלום בפריז (1856), איחוד הנסיכויות מולדובה וולאכיה (1859), מלחמת העצמאות של רומניה (חלק מהמלחמה העות'מאנית -רוסית ב-1878-1877), סיפוחה של דוברוג'ה הצפונית לרומניה והעברת דרום בסרביה לאימפריה הרוסית (1878), הכרזת ממלכת רומניה ב-1881 וסיפוח דרום דוברוג'ה (קדרילטר) בשנת 1913.

שטח הממלכת רומניה הישנה היה עד שנת 1913 120,732 קמ"ר. בעקבות מלחמת הבלקן השנייה (1913) הוא גדל ב-7,412 קמ"ר - על ידי סיפוח דרום דוברוג'ה או הקדרילטר, על חשבון בולגריה.
במהלך מלחמת העולם הראשונה בשנים 1917–1918 חלק גדול של הממלכה נכבש על ידי מעצמות המרכז - גרמניה, אוסטרו-הונגריה ובולגריה. בהסכם שהן כפו על רומניה בחוזה בוקרשט היא נאלצה לוותר על 10,683 קמ"ר לשכניה המנצחות - אוסטרו-הונגריה ובולגריה.
בו זמנית בעקבות ההתפתחויות אחרי מהפכת אוקטובר 1917 ברוסיה, ב-27 במרץ 1918 התאחדה ממלכת רומניה עם הרפובליקה הדמוקרטית המולדובנית הצעירה (פלך בסרביה) ושטח הממלכה גדל ב-44,422 קמ"ר. כך באפריל 1918 מנה שטח ממלכת רומניה 161,883 קמ"ר.
בסוף 1918בעקבות תבוסת מעצמות המרכז במלחמת העולם הראשונה צורפו ל"רגאט" באופן רשמי חבלים נוספים - טרנסילבניה וצפון בוקובינה (בעקבות התפרקות האימפריה האוסטרו-הונגרית, רשמית בהתאם לחוזי השלום בסן ז'רמן-אן-לה וטריאנון) ושוב הקדרילטר - מה שיצר את רומניה הגדולה ששטחה היה ל-295,049 קמ"ר.

בגבולות רומניה כיום (שטח של 237,500 קמ"ר) נכללים, חוץ מטרנסילבניה, כל שטחי הרגאט להוציא את חבל הרצה, אי הנחשים וכמה איים על הדנובה השייכים כיום לאוקראינה, והקדרילטר, שהוחזר בשנת 1940 לבולגריה.

עדיין תושבי רומניה שמוצאם בשטחי ה"רגאט" מכונים כיום ברומנית "regățeni" (רֶגֶצֶן), להבדיל מהתושבים דוברי רומנית שמוצאם בטרנסילבניה (ardeleni - אַרְדֶלֶן), בבסרביה (basarabeni - בַּסַרַבֶּן), ובצפון בּוקובינה (bucovineni - בּּוּקוֹבִינֶן).
קרול הראשון, המלך הראשון של רומניה (1914-1881, נסיך שליט החל משנת 1866)

==ראו==
*הנסיכויות הרומניות המאוחדות
*ממלכת רומניה

==קישורים חיצוניים==
*[https://dexonline.ro/definitie/regat "רגאט" - במילון המבאר של השפה הרומנית DEX]

קטגוריה:רומניה: היסטוריה
קטגוריה:ממלכת רומניה
רצף שמור

שיירים שמורים של חומצות אמינו ב[[קולטן המצומד לחלבון G מודגשים בירוק]]
בביולוגיה, רצף שמור הוא רצף זהה או דומה מאוד של חומצות גרעין ב-DNA או ב-RNA או רצף חומצות אמינו בחלבון המופיע במינים שונים ונשמר כמעט ללא שינוי לאורך האבולוציה. ככל שרצף מופיע יותר בעץ פילוגנטי הוא נחשב שמור יותר. מאחר שמידע גנטי מועבר בדרך כלל מהורים לצאצאים באמצעות גנים, גן שהרצף שלו שמור אבולוציונית יקרא גן שמור.

מוטציה באזור של רצף שמור מאוד עשויה להיות חמורה, ונמנעת בברירה טבעית.

רצפי DNA שמורים מאוד עשויים להיות בעלי ערך פונקציונלי חשוב, אף שבמקרים רבים לא ידוע התפקיד המדויק של כל רצף שמור. ברצפים שמורים ביותר (Ultra-conserved element; UCE) שתוארו לראשונה ב-2004 על ידי גיל בז'רנו, נשמר הרצף במדויק (100%) לפחות בשני מינים שונים.

==הערות שוליים==

קטגוריה:אבולוציה
קטגוריה:ביואינפורמטיקה